

คำสั่งอำเภอวังทอง

ที่ 391/ ๒๕๕6

# เรื่อง แต่งตั้งคณะกรรมการ กข.คจ. หมู่บ้าน ของอำเภอวังทอง

……………………………………………………..

ตามที่ ระเบียบกระทรวงมหาดไทย ว่าด้วยการบริหารและใช้จ่ายเงินโครงการแก้ไขปัญหา

ความยากจน พ.ศ. 2553 ได้กำหนดให้มีคณะกรรมการหมู่บ้าน เพื่อรับผิดชอบในการดำเนินงานตามโครงการ กข.คจ. ของหมู่บ้าน นั้น

อาศัยอำนาจตามข้อ 9 และข้อ 10 แห่งระเบียบกระทรวงมหาดไทย ว่าด้วยการบริหารและ

ใช้จ่ายเงินโครงการแก้ไขปัญหาความยากจน พ.ศ. 2553 จึงแต่งตั้งคณะกรรมการ กข.คจ. หมู่บ้าน จำนวน 91 หมู่บ้าน (ตามบัญชีแนบท้าย) ประกอบด้วย

1. ประธานคณะกรรมการหมู่บ้าน(กม.) จำนวน 1 คน

2. ผู้แทนคณะกรรมการหมู่บ้าน(กม.) จำนวน 1 คน

3. ผู้แทนสมาชิกองค์การบริหารส่วนตำบล จำนวน 1 คน

4. อาสาพัฒนาชุมชน(อช.) จำนวน 1 คน

5. ผู้แทนกลุ่มออมทรัพย์เพื่อการผลิตหรือกลุ่มอาชีพ จำนวน 1 คน

6. ผู้แทนคณะกรรมการพัฒนาสตรีหมู่บ้าน(กพสม.) ไม่เกิน 2 คน

7. ผู้แทนองค์กรชุมชนอื่นหรือผู้ทรงคุณวุฒิในหมู่บ้าน ไม่เกิน 2 คน

 โดยให้กรรมการตามข้อ 1 - 7 เลือกกันเอง เพื่อทำหน้าที่ประธานกรรมการ รองประธานกรรมการ เลขานุการ ผู้ช่วยเลขานุการ และกรรมการอื่นตามความจำเป็นและเหมาะสม โดยให้มีวาระคราวละ 4 ปี และมีหน้าที่ดังนี้

1. บริหารจัดการเงินโครงการ กข.คจ. ของหมู่บ้าน

2. พิจารณาอนุมัติโครงการและเงินยืมแก่ครัวเรือนเป้าหมายตามโครงการ กข.คจ.

3. ติดตาม ส่งเสริม สนับสนุนการประกอบอาชีพของครัวเรือนเป้าหมาย

4. จัดทำระบบข้อมูล จัดทำเอกสาร บัญชี ทะเบียนตามโครงการ กข.คจ.

5. รายงานผลการดำเนินงานตามโครงการ กข.คจ.

6. แก้ไขปัญหาที่เกิดขึ้นจากการดำเนินงานตามโครงการ กข.คจ.

ทั้งนี้  ตั้งแต่วันที่ 1 ตุลาคม 2556 ถึงวันที่ 30 กันยายน 2560

 สั่ง ณ วันที่ 17 กันยายน พ.ศ. ๒๕๕6

 สุรพงษ์ รังสาดทอง

 (นายสุรพงษ์ รังสาดทอง)

 นายอำเภอวังทอง